Ina.
Pinuntahan nila ako, gaya ng sinabi ninyo.
Iyong masasamang lalaki.
Kasalanan ko iyon.
Patawad, isa akong halimaw, Ina.
Ipaghihiganti ko tayo, Ina.
Isinusumpa ko.
Buhay ko man ang maging kapalit.
Mamatay man ako.
Isinusumpa ko, Ina.
Isinusumpa ko.
Master?
Master!
Parating na siya.
Si Fowler.
Sigurado kang mahahanap mo si Akemi bago sila dumating?
Kailangan.
Nangako ako sa iyo.
Handa ka na ba?
"Pumunta ka sa imburnal sa unahan. Tiyakin mong makakadaan kami.
Hintayin mong mahanap ko si Akemi at ilayo mo siya sa kastilyo.
Huwag kang mamamatay."
-Kapag nahuli ka ng mga swordsman? -Ang Pagsisid ng Halkon.
Kapag nahuli ka ng mga may sibat?
Tatakbo.
Master.
Paano ang hukbo ni Fowler?
Wala akong pakialam doon.
Kamatayan lang niya ang mahalaga.
Paano kung patayin nila ang shogun?
Pinapasok ni Shogun Itoh ang mga puti sa Japan para sa sariling interes niya
kahit labag sa mga batas niya.
Nararapat sa kaniya ang anumang mangyayari.
Ringo.
Kapag napatay ko na si Fowler, hahanapin kita rito.
-Kapag hindi ako nakabalik… -Makakabalik ka.
Kapag hindi…
nabigo ako, o namatay ako.
Huwag kang ganiyan, Master.
Hindi ka namamatay.
Hindi ka marunong mamatay.
Sa lahat ng insultong ibinato sa atin ni Ama,
itong mataba, puti, at nasobrahan sa lutong bola-bola
ang pinakamalala.
Kailangan ang masamang tulad niya.
Narito na ang bola-bola.
Pinag-isipan kong mabuti ang angkop na regalo sa inyong ama sa pagdayo ko.
Ano ang ibibigay ninyo sa taong ibinibigay sa inyo ang lahat?
Ang bastos ko, pero naisip ko lang na magbitiw ng talinghaga
at dalhin na mismo ang bagay rito.
Iniisip ako ng ama ninyo at ang gintong dala ko.
Heto na iyon. Heto na ako.
Ipinapaabot ng aking ama ang kaniyang pasasalamat sa patuloy na alyansa natin.
Alyansa?
Ginawa kong pangalawang pinakamayamang tao sa mundo ang ama mo.
Pinasasalamatan ka ng shogun.
Talaga?
Bawat taon, bumibisita ako upang magbigay-pugay sa trono niya
pero sa kahali-halinang burol na ito lang niya ako pinatutuloy.
Mga tagapayo niya ang dating tumatanggap ng mga regalo ko.
Ngayon, mga makikisig na anak niya naman.
Mukhang ngayon, hindi pa rin ako mapahihintulutang makita siya
nang harapan sa kabila ng napakaraming taong lumipas.
Hindi iyon magiging madali.
Alam mo iyon.
May malaking pagtitipong nagaganap doon habang nag-uusap tayo.
Ang Konseho ng mga Nakatatanda sa kasagsagan ng Pista ng Tagsibol.
Nagpapakabusog at umiinom ang nakatataas na mga panginoon.
May masasayang usapin tungkol sa estado.
Hindi ba dapat kasalo nila ako ngayon doon sa hapag?
Gaya ng sinabi ko,
hindi iyon magiging madali.
Oo nga naman.
Kung ganoon, sa susunod na taon na lang.
Ang pinakamaganda naming brokadong Nishijin
na hinabihan ng ginto para kay Shogun Itoh.
Tama na muna ang mga regalo.
May pag-uusapan tayong halaga ng salapi.
Isa pa sanang regalo kung pahihintulutan ninyo.
Inukit mula sa sungay ng rhinoceros.
Isang lalaking rhino na kinatatakutang pinuno ng grupo,
na kilala sa pagkakaroon ng 40 supling mula sa 40 babae.
Tasang karapat-dapat sa shogun.
Isang magandang senyales.
Mga pagpapala sa Konseho ng mga Nakatatanda.
Hindi ako makapaniwalang buhay ka, iisipin kong multo ka.
Nakita mo marahil ang kastilyo ni Fowler at umatras ka.
Nasaan si Akemi?
Nakita kong hinayaan mo lang siyang kunin ng mga sundalo habang sumisigaw.
Si Ginang Akemi na siya ngayon.
Ako at ang mga tao ko, binigyan niya ng komportableng posisyon dito.
Ako ang namamahala sa mga bagay para sa kaniya, at ayaw niyang narito ka.
Kahit ang mga bantay,
hindi gugustuhing makakita ng lalaki sa tinutuluyan ng mga babae.
Sinundan ko si Fowler dito.
May plano siyang pabagsakin ngayon ang shogunate.
Papatayin niya ang buong Angkan ng Itoh. Lahat ng nasa pangangalaga nila.
May narinig ang isang tao ko na usap-usapang paglusob.
Isinama siya ni Akemi para sabihan ang ama niya. Hindi ko na sila nakita.
Umalis ka na. Isama mo ang mga tao mo at umalis na kayo.
Dapat malayo na kayo kapag nagputukan na.
Nasa labas ang lahat ng panginoon.
Umiinom, naglalaro, yumuyuko sa shogun na malapit nang mamatay.
Dapat kumain ka.
Mahalaga ang araw na ito.
Dati, tinitingnan mo ako nang may paghanga.
Plano mong ipapatay ang asawa ko.
Iyong malupit na hayop na tinakasan mo?
Hindi mo pa rin nauunawaan. Ibinibigay ko ang lahat ng gusto mo.
Kapag patay na ang shogun at mga tagasunod niya, malaya ka na.
Kapag nagawa mo na,
ikaw na tanging nakaligtas na miyembro ng Angkan ng Itoh,
ang ideklara ang pagsuporta mo sa iyong ama bilang bagong shogun.
Hindi ko gagawin.
Inihinga mo ang una mong hininga nang dahil sa akin.
At humihinga ka ngayon dahil pinahihintulutan ko.
Kinakailangan ng anak na lalaki.
Ngayon lang ako nanghingi ng tulong sa anak kong babae.
Iniisip ng mataba at maputing baboy na iyon na magiging tao-tauhan niya ako.
Kapag nadispatsa ko na siya, ang buong Japan ay akin nang…
Seki!
Ano ito?
Sasama sa akin si Akemi…
kung nais niya.
Binalikan… mo ako.
Ginawa ko ang inakala kong makabubuti para sa iyo
kahit na hindi naman dapat ako ang nagpapasiya.
Mapapatawad mo ba ako, iha?
Ilang taon kang nasa panig ko,
at ngayon, sasayangin mo lang ang buhay mo
para sa isang anak na babae.
Humihinga ka ngayon
dahil pinahihintulutan ko.
Hulihin sila!
Sino ang nagpalaya kay Ginang Akemi?
Hangal, tumabi ka. Alam mong may basbas ako ni Panginoong Daichi.
Iba na ngayon.
Bumalik na kayo. Balik sa kulungan.
Sino iyang kaibigan mo?
Hindi ko siya kaibigan.
Nais mo pa bang maging malaya?
Kung ganoon, sumunod ka sa akin. Hinihintay ka ni Ringo sa may imburnal.
Si Ringo?
Si Ringo ang magtatakas sa atin?
Umubra! Paumanhin.
Ang Pagsisid ng Halkon.
Hindi na masama.
Nagsasanay ka.
Taigen! Narito ka!
Nasa panganib ang shogun.
Isa pa rin akong tapat na samurai.
Narito ako para balaan siya sa mga rebelde ni Fowler.
Kilala mo ang shogun?
Hindi ako makalapit sa kaniya.
Sabi ko sa pinuno ng mga bantay, "Nakita ko ang hukbo noong puti,
may kampo sa labas ng Edo."
Ang sabi lang niya, "Walang mga puting lalaki sa Japan."
Nasaan na ang shogun?
Sa hardin ng kastilyo na napaliligiran ng mga bantay.
Kapag mag-isa akong lumapit sa kaniya, pitong hakbang lang, patay na ako.
Baka kung dalawa tayo, makalapit tayo para balaan siya bago tayo mamatay.
-Sumama ka, at… -Sabi ni Master…
Sarili lang niya at ang paghihiganti niya ang iniisip ni Mizu.
Ringo, hindi ba, ang sabi mo, nais mong maging dakila?
Binibigyan ka na ng pagkakataon ng mga diyos.
Ngayon, ano ang gagawin mo kapag nakuha mo na ang mismong ipinagdasal mo?
Ayun, sa may danaw.
Walong bantay, mga arkero.
Paano ba natin sila malulusutan?
Isang palaisipan.
-Ano kaya ang gagawin ni Master? -Ni Mizu?
Si Mizu ang pinakapadalos-dalos, pinakawalang diskarte,
pinakanakakainis na lalaking nakilala ko.
Oo.
Pero ano ang gagawin niya?
Sa sobrang kahangalan niya, dederesto siya sa pinto sa harap.
-Hulihin siya! -Pigilan sila!
Huwag kayong umatake. Makinig kayo, may hatid kaming babala!
Makinig kayo sa akin!
Naging maayos naman.
Isa siyang kasuklam-suklam na nilalang. Kahit isa siyang puti.
Taigen!
-Bakit ba kayo nakikipagsosyo sa kaniya? -Pakiusap.
Magandang usapin ang hiling ng magandang araw na ito.
Takayoshi, nasaan ang bago mong magandang asawa?
Napagod mo ba siya agad nang husto?
Patayin ninyo ako kung gusto ninyo,
pero hayaan ninyo muna akong balaan ang shogun.
Nasa panganib ang buhay niya!
Ang shogun?
Sino ang maglalakas-loob na tutukan ng armas ang shogun?
Hindi ako mamamatay-tao.
Tapat na samurai ako mula Kyoto na naglilingkod
kay Panginoong Daichi Tokunobu,
na may dalang babala upang iligtas ang buhay ng shogun.
Papunta rito si Abijah Fowler
na may kasamang hukbo na armado ng mga baril.
Pakiusap, tingnan lang ninyo,
saka ninyo ako patayin.
Isara ang lahat ng tarangkahan! Paparating na ang hukbo!
Bilis. Wala na tayong oras.
Sandali.
Bakit tayo humihinto?
Kalayaan.
Binawi ko ang ilan sa iyong bigay-kaya.
Gamit ito, makapupunta ka kahit saan. Malaya ka nang mabubuhay.
Kasama si Taigen, o hindi,
ikaw na ang pipili ng landas na tatahakin mo, hindi ang kung sinuman.
Ang bukid sa Kokura kung saan ka lumaki, sa burol,
na malayo sa lahat.
Naroon pa kaya iyon?
Dumating na siya.
Dalhin ninyo sila sa taguan. Bilis.
Bawat arkero.
Bawat lalaki.
Huwag mong hayaang magpang-abot kami ng kaaway ko.
Hindi sila makakaabot sa unang tarangkahan.
Isa kang tapat na samurai.
Bigyan siya ng espada.
Dito lang siya sa tabi ko.
At sa tabi ko lang din siya.
Shogun.
Bilis! Magiging ligtas kayo rito sa loob.
Ikaw ang ikalawang anak.
Katatapos lang ng kasal mo?
Nasaan ang asawa mo?
Hindi ko… alam.
Si Fowler. Narito na siya.
Pumunta kayo sa imburnal sa unahan. Ihahatid kayo ni Ringo palabas.
Huwag kayong hihinto sa kahit ano.
Akemi.
Hindi tayo magkaibigan.
Hinahanap ka ni Taigen.
Matigas ang ulo niya, mahahanap ka niya.
Naniniwala siyang mahal na mahal ka niya.
Hindi siya mabuting tao.
Pero kaya niyang maging dakila.
Hayaan silang lumapit.
Wala pang nakalusot sa mga pader na ito sa loob ng 400 taon.
Maganda na rin ang puwesto na ito.
Magpaputok na kayo.
Isang hukbo na may mga baril.
Walang kaalam-alam ang shogun sa mangyayari.
Bumuo na ng depensa.
Lagpas na sila sa tulay. Naipit sila ngayon sa tarangkahan.
Maghanda na kayong ubusin sila.
Tutukan na ninyo ng pana!
Parang papel lang nilang pinunit ang unang tarangkahan.
Ihanda ang langis! Bilis!
Kapitan.
Hindi na ba mapapasok ang huling tarangkahan?
Nakakandado na mula sa loob.
Kahit makalapit sila, hindi sila makakapasok.
Mabuti.
Ngayon na.
Pagbagsak ng isang imperyo sa loob ng isang oras.
Pagdating sa pagbagsak ng mga sibilisasyon,
malaki ang papel ng teknolohiya.
Una tayong nakaimbento ng mapanakit.
Hindi patas… pero narito na tayo.
Maghanda na kayo.
Hindi ba, pinatay na kita?
Magpasalamat kayo dahil hahayaan namin kayong magdusa sa pananakop na ito.
Mga nagugutom na mga bata.
Pinupuri kita sa mga pananaw mo.
Nais mong protektahan ang makasaysayang lugar
mula sa nagbabagong mundo, at hayaan,
na hindi napupuntahan ng mga tao.
Mananatili sanang ganoon sa loob ng maraming siglo.
Kaya lang, naging sakim ka.
Binasa mo ang liham namin.
Dalawampung taon na, kami ng mga kaalyansa ko.
At ang sabi mo, "Sige."
Ano nga ba ang masama sa kaunting palitan?
Isang maliit na bitak sa pader.
Sayang, hindi mo makita kung gaano kaliit na butas lang ang kailangan ng isang bala.
Wala akong makitang pagbabago, kaya ako na ang gagawa.
Wawasakin ng bagong shogun ko ang matitibay na mga harang ninyo.
Gagawin nang bukas sa Kanluran ang Japan.
Pupunuin namin ang lupain ninyo ng mga tao namin,
ng musika namin, ng kapintasan, ng tinapay, ng gatas,
hanggang mapagtanto ninyong mas kaaya-aya ang pangit kong mukha sa mga mukha ninyo.
Akala mo ba, takot akong mamatay?
Ibaba mo ang baril mo.
Mamamatay akong may dangal.
Naku.
Kailangang makita nila.
Ang pagkapahiya mo.
Ganoong paraan nila malalaman.
Yuyuko kayo sa amin, o mamamatay kayo ngayon din.
Panginoong Mori.
Hindi ko alam na kaya mo iyan.
Sino pa?
Kung ganoon, ituloy natin.
Ang mga anak naman siguro.
Patayin siya.
May daanan ba palabas ng kastilyo?
Iligtas mo ang pamilya mo. Pipigilan namin sila.
Naghihintay ka dapat sa labas.
Paumanhin.
Mizu!
Habulin mo siya. Bilis!
Ringo, lumabas ka na ng siyudad.
Magsabi ka kahit magkano.
Gusto mo ng ginto? Gusto mong maging panginoon?
Maaari mong makuha lahat iyon.
Papatayin ka niya.
Gamit ang espada.
Tumigil ka na. Hindi mo laban ito.
Laban mo ito.
Kaya laban ko na rin.
Kahit ngayon lang, makinig ka.
Umalis ka na.
Hanapin mo si Akemi sa imburnal sa unahan, hanapin mo siya, at lumayo kayo.
Balewala ang dangal.
Kamatayan lang ang mapapala sa pagiging isang samurai.
Hindi pa tayo tapos.
Alam ko.
Hindi mo talaga ako tinitigilan.
Hindi mo alam ang ginawa ko para mapuntahan ka.
Matatapos lang ito kapag namatay ka na.
Isa siyang baliw.
Magmadali na tayo.
Sandali. Mapipigilan ko ito.
Iyong mga sundalo.
Seki, tulungan mo ako. Maikukulong natin sila sa loob.
-Makakatakas na tayo. -At mamuhay sa pamumuno nila?
Kapag nagwagi sila, wagi rin si Ama.
Seki. Hindi, Seki!
Mamamatay lang tayong dalawa.
Umalis ka na kung gusto mo.
Magagawa mo na ang mga gusto mong gawin.
Malaya ka na.
Ang… paborito kong pangarap para sa Japan
ay ang kung saan… ikaw ang namumuno.
Pinalaki kita upang…
Pinalaki kita.
Seki.
Seki!
Ikandado mo ang tarangkahan.
Parating ang mga panginoon. Makukulong sila.
Nakita nilang namatay ang ama mo. Nakita nila siyang mapahiya.
Ginawa na dapat nila ang paghiwa sa mga tiyan nila.
Shogun ka na ngayon.
Ganito talaga ang pamumuno.
Pakiusap, huwag! Hindi!
Hindi!
Akemi.
Seki.
Seki, hindi.
Nais niyang maging malaya ako.
Malayo sa buhay na iyon, sa pagiging maharlika.
Sa lahat ng iyon.
Akemi, tama siya.
Nahanap uli natin ang isa't isa.
Wala na akong pakialam sa lahat ng ito. Gusto ko na lang magpakalalaki.
Kasama ka.
Kaya nating maging masaya!
Halika.
Hindi sinabi ni Seki na lumayo ako.
Ang sabi niya, gawin ko ang gusto ko.
Dito lang tayo.
Hindi na kailangan.
Hindi ko kailangang maging dakila.
Nais ko lang maging masaya.
Nais kong maging dakila.
Nasaan ka na, Master?
Tulad sa isang babae ang mga buto mo, madaling mabali.
Lalo kang humuhusay.
Munting Binibini.
Kung ganoon, ikaw pala iyon?
Tinutupok na ng apoy ang pinakamalaking siyudad sa mundo
bilang kapalit ng paghihiganti mo.
Naku po,
lumilitaw ang pagiging kalahating puti mo.
Marahil ay anak kita.
Apat kayo noon
na pumunta sa Japan, nangangalakal ng mga baril, opyum, at laman.
Nasaan iyong dalawa?
Para mapatay mo ang mga "posibleng" ama mo?
Sabihin mo.
Patayin mo ako, at hindi mo sila mahahanap.
Nakatago sila.
Hindi mahahanap kahit ng magaganda mong mata.
Nahanap ko si Violet.
Nahanap kita.
Madali kaming hanapin.
Hindi mo mahahanap si Skeffington nang ikaw lang.
Tulad ka niya, matangkad.
O ni Routley, na may magagandang mata.
Skeffington.
Routley.
Sila ang pinakamalala sa amin.
Sabik sa yaman, nagbebenta ng mga gaya mo na mga bababeng anak na wala sa plano.
Ayaw mo ba silang makilala?
Ayaw mo bang malaman kung sino ang nagtangkang sunugin ka
noong sanggol ka?
Kung sino ang pumatay sa iyong ina?
Nakita kong namatay ang aking ina.
Talaga?
Hindi mo ina ang taong iyon.
Siya ay utusan lamang ninyo.
Binayaran siya upang itago ka,
at ang balita ko, ginawa niya naman hanggang sa maubos ang salapi.
Napakarami mong hindi alam.
Si Skeffington.
Si Routley.
Kung nais mo silang mahanap, kailangan mo ako.
Nang buhay.
Bakit?
Dahil may alam akong salita na hindi mo alam.
Isang mahiwagang salita.
London.
Dalawang libong baril ang nakuha.
Wasakin ang bawat isa sa mga iyon.
Hindi gagawin ng anak ko ang mga pagkakamali ng ama niya.
Hindi natin tatanggapin ang anumang mula sa Kanluran.
Ang daming napinsala.
Maaari muling buoin ang mga siyudad.
Sa pagdarasal mo, dapat ipagpasalamat mong nabuhay ang kapatid mo.
At ang asawa mo.
Nagpapasalamat ako sa Maykapal dahil ligtas siya.
Lubos kaming nagpapasalamat na nabuhay ang ama mo.
Malubha ba ang mga sugat niya?
Malakas ang aking ama.
Kailangan lang niyang payapang makapagpagaling…
sa ilalim ng pangangalaga ko.
Naghintay ako.
Hindi bumalik si Master.
Habambuhay tayong maghihintay.
O…
magtatrabaho tayo.
Tagapagsalin ng Subtitle: John Vincent Lunas Pernia